Ο **Λούμπος Κόχουτεκ** (*Luboš Kohoutek*, 29 Ιανουαρίου 1935 - 30 Δεκεμβρίου 2023) ήταν Τσέχος αστρονόμος, που ανακάλυψε πολλούς αστεροειδείς και κομήτες, μεταξύ των οποίων περιώνυμος έγινε ο Κομήτης Κόχουτεκ, ορατός με γυμνό μάτι το 1973.

Ο Κόχουτεκ ενδιαφερόταν για την αστρονομία από τα γυμνασιακά του χρόνια. Σπούδασε φυσική και αστρονομία στα πανεπιστήμια του Μπρνο και της Πράγας, αποφοιτώντας το 1958. Τότε άρχισε να εργάζεται στο Αστρονομικό Ινστιτούτο της Τσεχοσλοβακικής Ακαδημίας επιστημών, όπου δημοσίευσε έναν πολύ χρησιμοποιούμενο κατάλογο γαλαξιακών πλανητικών νεφελωμάτων το 1967. Μετά από αυτό, ο Κόχουτεκ πήρε μία θέση στο Αστεροσκοπείο του Αμβούργου (Μπέργκεντορφ). Μετά τη σοβιετική εισβολή στην Τσεχοσλοβακία το 1968, ο Κόχουτεκ αποφάσισε να παραμείνει στη Δυτική Γερμανία (1970). Οι ανακαλύψεις του κατά τη δεκαετία του 1970 τον κατέστησαν γνωστό στα ΜΜΕ. Κατά τις επόμενες δεκαετίες ο Κόχουτεκ εργάσθηκε και σε αστεροσκοπεία στην Ισπανία και τη Χιλή, ερευνώντας τα πλανητικά νεφελώματα. Επισήμως συνταξιοδοτήθηκε το 2001, αλλά συνέχισε να ερευνά στο Αστεροσκοπείο του Αμβούργου, έχοντας δημοσιεύσει 162 επιστημονικές εργασίες.

Ο Κόχουτεκ ήταν γνωστός για τις ανακαλύψεις κομητών, μεταξύ των οποίων οι περιοδικοί 75D/Κόχουτεκ και 76P/Γουεστ-Κόχουτεκ-Ικεμούρα, καθώς και ο περίφημος ως «Κομήτης Κόχουτεκ» C/1973 E1.

Ανακάλυψε ωστόσο και πολλούς αστεροειδείς, 76 τον αριθμό, μεταξύ των οποίων ξεχωρίζει ο Απολλώνειος αστεροειδής 1865 Κέρβερος. Οι πρώτες σχετικές ανακαλύψεις του ήταν 7 αστεροειδών στις 30 Οκτωβρίου 1967. Από την άλλη, ο αστεροειδής της Κύριας ζώνης 1850 Κόχουτεκ, που ανακαλύφθηκε το 1942, ονομάσθηκε έτσι προς τιμή του Λούμπος Κόχουτεκ, πολύ μεταγενέστερα από την ανακάλυψή του.

Απεβίωσε στις 30 Δεκεμβρίου 2023 σε ηλικία 88 ετών.

Παραπομπές
----------

1. ↑  (Αγγλικά) *SNAC*. w6q81kt8. Ανακτήθηκε στις 9  Οκτωβρίου 2017.
2. ↑  *Τσεχική Εθνική Βάση Δεδομένων Καθιερωμένων Όρων*. jn20000710239. Ανακτήθηκε στις 23  Νοεμβρίου 2019.
3. ↑  *The Fine Art Archive*. 76418.
4. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 10  Δεκεμβρίου 2014.
5. ↑  *The Fine Art Archive*. cs.isabart.org/person/76418. Ανακτήθηκε στις 1  Απριλίου 2021.
6. 1 2  «Zemřel slavný český astronom Luboš Kohoutek». (Τσεχικά) Czech Astronomical Society. 5  Ιανουαρίου 2024. Ανακτήθηκε στις 5  Ιανουαρίου 2024.
7. ↑  «Zemřel český astronom Kohoutek. Byl to objevitel planetárních mlhovin a slavné komety». (Τσεχικά) *ČT24*. 5  Ιανουαρίου 2024. Ανακτήθηκε στις 5  Ιανουαρίου 2024.
8. 1 2  Schmadel, Lutz D.: *Dictionary of Minor Planet Names* – (1850) Kohoutek. Εκδ. Springer, Βερολίνο & Χαϊδελβέργη 2007, σελ. 148, ISBN 978-3-540-00238-3. Ανακτήθηκε στις 8 Σεπτεμβρίου 2016.
9. 1 2  O'Meara, Stephen James: *Hidden treasures*, Cambridge University Press, Νέα Υόρκη 2007, σελ. 420, ISBN 0-521-83704-9.
10. ↑  Mitton, Simon (15 Νοεμβρίου 1973). «Prospects for Comet Kohoutek». *New Scientist*: σελ. 464.
11. ↑  «Zemřel astronom Luboš Kohoutek. Objeviteli slavné komety bylo 88 let - Seznam Zprávy». *www.seznamzpravy.cz* (στα Τσεχικά). Ανακτήθηκε στις 7 Ιανουαρίου 2024.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 293123644
* LCCN: n89613958
* ISNI: 0000 0003 9934 4817
* GND: 133170322
* SUDOC: 249145553
* BIBSYS: 98010648
* NKC: jn20000710239
* CiNii: DA11858938

 |

 |